*(vyplní uchádzač)*

**KÚPNA ZMLUVA č................../2022**

na dodávku Vozík anestéziologický resuscitačný, 9 ks

 (uzavretá podľa § 409 a nasl. zákona č. 513/1991 Zb. Obchodný zákonník v znení neskorších predpisov a podľa zákona č.343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov)

 (ďalej aj ako „Zmluva“)

**Zmluvné strany**

**Predávajúci: Obchodné meno:**

Sídlo/miesto podnikania:

 Zastúpený:

 IČO:

 DIČ:

 IČ DPH

 Bankové spojenie:

 IBAN:

 Zapísaný v Obchodnom registri Okresného súdu v ................. . Vložka číslo:

 ...... Oddiel: ....

(ďalej len „predávajúci“)

**a**

**Kupujúci: Názov: Univerzitná nemocnica Bratislava**

 Sídlo: Pažítková 4, 821 01 Bratislava

 Zastúpený: MUDr. Alexander Mayer, PhD., MPH, MHA,riaditeľ IČO: 31 813 861

 DIČ: 202 17 00 549

 IČ DPH: SK 202 17 00 549

 bankové spojenie: Štátna pokladnica

 IBAN: SK58 8180 0000 0070 0027 9808

Internetová adresa: [www.unb.sk](http://www.unb.sk)

(ďalej len „kupujúci“)

(predávajúci a kupujúci spolu tiež ako „**zmluvné strany**“)

**I.**

**Preambula**

Táto kúpna zmluva (ďalej len „zmluva“) sa uzaviera s úspešným uchádzačom na základe výsledkov zadania zákazky s nízkou hodnotou v súlade s § 117 zákona o verejnom obstarávaní na predmet

„ Vozík anestéziologický resuscitačný, 9 ks“, medzi kupujúcim, ktorý je verejným obstarávateľom a predávajúcim, ktorý bol vo verejnom obstarávaní vyhodnotený ako úspešný uchádzač.

**II.**

**Predmet zmluvy**

1. Predmetom zmluvy je úprava práv a povinností zmluvných strán pri predaji a kúpe tovaru a záväzok predávajúceho dodať a predať kupujúcemu tovar a záväzok kupujúceho dodaný tovar prevziať a zaplatiť kupujúcemu dohodnutú kúpnu cenu, za podmienok stanovených touto dohodou.
2. Predávajúci sa zaväzuje, že tovar ktorý je predmetom dodávky je nový, nepoužívaný a nerepasovaný, v bezchybnom stave, najvyššej kvality a odpovedá všetkým platným právnym predpisom Slovenskej republiky.
3. Tovarom, ktorý je predmetom predaja a kúpy sú vozíky anestéziologické resuscitačné, 9 kusov, v súlade so špecifikáciou uvedenou v prílohe č. 2 Technická špecifikácia predmetu zmluvy, ktorá tvorí neoddeliteľnú súčasť tejto zmluvy.
4. Súčasťou dodania tovaru je aj dodanie sprievodnej dokumentácie potrebnej pre riadne a bezchybné použitie tovaru na stanovený účel, a to najmä: návodu na obsluhu a údržbu tovaru v slovenskom alebo českom jazyku, Vyhlásenie o zhode, všetkých platných certifikátov a osvedčení, dokladu o pridelení ŠUKL kódu a iné, ak sa uplatňujú.
5. Predávajúci sa spolu s dodaním zaväzuje tovar dopraviť, vyložiť, vybaliť a ekologicky zlikvidovať obaly tovaru na vlastné náklady a nebezpečenstvo, odskúšať a uviesť do prevádzky v mieste dodania.

**III.**

**Miesto a termín dodania, dodacie podmienky**

1. Miestom dodania sú zdravotnicke zariadenia kupujúceho na adrese:

- I. KAIM LFUK, Nemocnica Ružinov, Ružinovská 6, 826 06 Bratislava - vozík anestéziologický resuscitačný, spevnená základňa vozíka, 4 ks

- KAIM, Nemocnica akad. L. Dérera, Limbová 5, 831 01 Bratislava, vozík anestéziologický resuscitačný, 5 ks

1. Termín dodania je stanovený najneskôr do 6 týždňov od nadobudnutia účinnosti tejto kúpnej zmluvy.
2. Konkrétny termín dodania oznámi predávajúci kupujúcemu najmenej **tri pracovné dni vopred**, a to kontaktnej osobe kupujúceho: Ing. Vladislav Obložinský, Oddelenie správy majetku, tel. kontakt: TEL.: +421 2 48234 971, GSM: +421 917 169 138, mail: vladislav.oblozinsky@unb.sk. (ďalej len ,,kontaktná osoba“). Kontaktnou osobou pre dodanie predmetu zmluvy predávajúceho je: ..............................................(titul, meno, priezvisko), tel. číslo:......................, email:.............................
3. Kupujúci je povinný potvrdiť termín prevzatia tovaru prostredníctvom emailu na emailovú adresu kontaktnej osoby predávajúceho podľa bodu 3 tohto článku Zmluvy. Potvrdenie termínu prevzatia tovaru kupujúcim predávajúcemu je nevyhnutnou podmienkou pre odovzdanie tovaru predávajúcim a prevzatie tovaru kupujúcim.
4. O odovzdaní a prevzatí predmetu zmluvy (vrátane dokumentov podľa čl. II bodu 4. tejto kúpnej zmluvy a po poskytnutí služieb súvisiacich s dodaním tovaru) podpíšu zmluvné strany Preberací protokol, ktorý obsahuje najmä dátum odovzdania a prevzatia tovaru, označenie tovaru (názov, značku, výrobcu, výrobné číslo), označenie počtu kusov dodaného tovaru, označenie miesta dodania tovaru, ako aj podpisy oprávnených osôb zmluvných strán prítomných pri odovzdaní a prevzatí tovaru. Súčasťou protokolárneho odovzdania predmetu zmluvy bude aj Záručný list.
5. Kupujúci je oprávnený odmietnuť prevzatie tovaru, ak technické a/alebo úžitkové parametre a/alebo vlastnosti dodaného tovaru nezodpovedajú špecifikácií tovaru uvedenej v Prílohe č. 2 tejto zmluvy. Kupujúci je oprávnený odmietnuť prevzatie tovaru aj v prípade, ak má tovar zjavné vady brániace riadnemu užívaniu tovaru. V takom prípade kupujúci tovar neprevezme a zjavné vady brániace riadnemu užívaniu tovaru budú uvedené v Zápisnici z odovzdania a prevzatia tovaru, podpísanej zástupcami zmluvných strán, s uvedením takýchto zjavných vád a termínom ich odstránenia. Po odstránení týchto vád v lehote stanovenej v Zápisnici z odovzdania a prevzatia tovaru informuje predávajúci kupujúceho o ich odstránení, pričom si zmluvné strany dohodnú nový termín odovzdania a prevzatia tovaru, ktorý musí byť najneskôr do 2 týždňov od spísania Zápisnice, pričom ak táto lehota presiahne lehotu dodania bodu 3. Čl. III. tejto Zmluvy, predávajúci sa dostáva do omeškania.
6. Súpis zjavných vád, ktoré sú zistiteľné pri vonkajšej obhliadke a ktoré nebránia riadnemu užívaniu diela budú uvedené v Preberacom protokole, pričom uvedené sa považuje za reklamáciu vád tovaru.
7. Ak predávajúci nedodá kupujúcemu tovar v celom rozsahu, t.j. všetkých 9 kusov, v dohodnutej lehote podľa bodu 3 tohto článku alebo v dohodnutej špecifikácií podľa Prílohy č. 2 tejto zmluvy, takéto konanie sa považuje za podstatné porušenie zmluvných podmienok a zakladá právo kupujúceho odstúpiť od zmluvy.
8. Kupujúci nadobúda vlastnícke právo k predmetu zmluvy jeho prevzatím a podpisom jeho prevzatia na Preberacom protokole. Okamihom prevzatia tovaru, t.j. okamihom podpísania Preberacieho protokolu prechádza na kupujúceho aj nebezpečenstvo škody na predmete zmluvy.

**IV.**

**Kúpna cena a platobné podmienky**

1. Kúpna cena tovaru je stanovená na základe výsledkov postupu zadávania zákazky s nízkou hodnotou podľa § 117 zákona o verejnom obstarávaní, vzájomnou dohodou zmluvných strán podľa zákona č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z. v znení neskorších predpisov.
2. Cena je dohodnutá cena ako konečná a maximálna a je platná po celú dobu trvania zmluvy.
3. Cenou sa rozumie cena, vrátane cla, DPH a  odplaty za splnenie všetkých zmluvných záväzkov Predávajúceho vyplývajúcich zo Zmluvy a pokrýva tiež všetky a akékoľvek interné či externé náklady alebo výdavky Predávajúceho na splnenie Zmluvy, t. j. na riadne a včasné dodanie tovaru, ako aj poskytnutie súvisiacich služieb ako aj primeraného zisku.
4. Celková cena za predmet zmluvy je ............... eur bez DPH (slovom: ..........................) a .............. eur s DPH (slovom: ...................................). Cena (špecifikácia kúpnej ceny) za tovar je súčasťou prílohy č. 1 tejto zmluvy.
5. Dohodnutú cenu je možné zmeniť iba pri zmene colných a daňových predpisov alebo preukázateľnou zmenou cien výrobného závodu alebo štátom uznanej inflácie na základe údajov Štatistického úradu SR, vždy len po vzájomnej dohode zmluvných strán, v zmysle zákona č.18/1996 Z.z. o cenách a jeho vykonávacej vyhlášky č. 87/96 Z.z. a v súlade s § 18 zákona o verejnom obstarávaní.
6. Pokiaľ je cena v zmluve uvedená bez DPH, k príslušnej cene bude Predávajúci, ktorý je osobou registrovanou pre daň z pridanej hodnoty, účtovať aj daň z pridanej hodnoty v súlade s príslušnými všeobecne záväznými právnymi predpismi platnými a účinnými v deň vzniku daňovej povinnosti a Kupujúci sa zaväzuje ju uhradiť spolu s cenou. Pre vylúčenie pochybností platí, že pokiaľ Predávajúci v momente uzavretia zmluvy nebol osobou registrovanou pre daň z pridanej hodnoty, nie je oprávnený k príslušnej cene navyše účtovať DPH a cena je v takom prípade považovaná za cenu konečnú vrátane DPH.
7. Zálohové platby ani platba vopred sa neumožňuje.
8. Právo fakturovať cenu vzniká Predávajúcemu podpisom Preberacieho protokolu Kupujúcim. Predávajúci je povinný vystaviť faktúru za dodanie tovaru najneskôr do piateho pracovného dňa v mesiaci nasledujúceho po dni dodania tovaru, t.j. po podpísaní Preberacieho protokolu oboma zmluvnými stranami, resp. nimi poverenými osobami v zmysle článku III. Ods. 5 Zmluvy.
9. Kupujúci uhradí predávajúcemu kúpnu cenu po riadnom dodaní tovaru zo strany predávajúceho formou bezhotovostného platobného styku. Kúpna cena bude kupujúcim uhradená na základe predloženej faktúry vystavenej predávajúcim, s lehotou splatnosti 60 kalendárnych dní odo dňa jej doručenia kupujúcemu. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v znení neskorších predpisov, najmä: obchodné meno a sídlo, IČO, DIČ, IČ DPH Predávajúceho, meno, sídlo, IČO, DIČ, IČ DPH Kupujúceho, číslo Zmluvy, číslo faktúry, deň odoslania a deň splatnosti faktúry, označenie finančného ústavu a číslo účtu v tvare IBAN, na ktorý má byť platba poukázaná, výšku ceny bez dane, sadzbu dane, fakturovanú sumu celkom vrátane DPH, podpis oprávnenej osoby.
10. Faktúra musí obsahovať všetky náležitosti daňového dokladu v zmysle zákona č. 222/2004 Z.z. o dani z pridanej hodnoty v znení neskorších predpisov. Ak faktúra nebude obsahovať všetky náležitosti alebo nebude po stránke vecnej alebo formálnej správne vystavená, kupujúci ju vráti predávajúcemu na doplnenie, opravu alebo vystavenie novej faktúry. U takto doplnenej, opravenej alebo novej faktúry plynie nová lehota splatnosti odo dňa jej doručenia kupujúcemu.
11. Kupujúci uhradí predávajúcemu kúpnu cenu na bankový účet predávajúceho uvedený na faktúre. Zaplatením faktúry sa rozumie deň odpísania fakturovanej čiastky z účtu kupujúceho.
12. Kupujúci bude akceptovať aj predloženie zaručenej elektronickej faktúry v súlade s podmienkami zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov.
13. Predávajúci nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len sa podmienky, že bol na tento úkon udelený predchádzajúci písomný súhlas Ministerstva zdravotníctva Slovenskej republiky, ktorý je zriaďovateľom Kupujúceho. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. Občiansky zákonník v znení neskorších predpisov, neplatný.

**V.**

**Záručné podmienky a zodpovednosť za vady**

1. Predávajúci sa zaručuje, že tovar je originál, nový, doteraz nepoužívaný a je vyrobený podľa dokumentácie výrobcu v súlade s technickými normami a predpismi platnými v SR. Predávajúci zodpovedá za to, že tovar bude mať po celú dobu trvania záručnej doby kvalitatívne vlastnosti vyplývajúce z Prílohy č. 2 tejto kúpnej zmluvy. Predávajúci sa ďalej zaväzuje, že počas celej doby trvania záručnej doby bude možné používať tovar na účel vyplývajúci z tejto zmluvy. Predávajúci poskytuje na tovar, ako aj všetky jeho komponenty a príslušenstvo záruku v trvaní 24 mesiacov (ďalej len „záručná doba“). Záručná doba začína plynúť okamihom podpísania Preberacieho protokolu oboma zmluvnými stranami, resp. nimi poverenými osobami v zmysle článku III. Ods. 5 Zmluvy.
2. Predávajúci sa zaväzuje, že tovar bude ku dňu jeho dodania kupujúcemu v jeho výlučnom vlastníctve a nebude zaťažený žiadnymi právami tretích osôb a že bude spĺňať všetky požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné požiadavky stanovené všeobecne záväznými právnymi predpismi a technickými normami. V prípade, že sa tak nestane, má predmet zmluvy vady.
3. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva vzniku škody na kupujúceho podľa tejto kúpnej zmluvy, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva vzniku škody na predmete zmluvy na kupujúceho, ak je vada spôsobená porušením povinností predávajúceho.
4. Predávajúci ručí za vlastnosti tovaru počas záručnej doby, pričom záručná doba tovaru neplynie a predlžuje sa o dobu, počas ktorej bol tovar alebo jeho komponent predmetom reklamácie kupujúceho a počas tejto doby nemohol byť tovar kupujúcim riadne užívaný z dôvodu vady, na ktorú sa vzťahuje reklamácia a záruka.
5. V záručnej dobe sa predávajúci zaväzuje bezodplatne:
6. odstrániť všetky vady dodaného tovaru, nie len tie, na ktoré sa vzťahuje záruka na akosť,
7. vykonať záručné preventívne prehliadky tovaru vo výrobcom predpísanom rozsahu a čase, pričom ak takéto záručné preventívne prehliadky výrobca tovaru nestanovuje, zaväzuje sa predávajúci vykonať počas záručnej doby dve záručné preventívne prehliadky tovaru, prvú po uplynutí polovice času trvania záruky a druhú v priebehu posledného mesiaca pred uplynutím záručnej doby. Predávajúci sa zároveň zaväzuje bezodplatne odstrániť všetky vady a nedostatky zistené počas záručných preventívnych prehliadok, vrátane dodania originálnych náhradných dielov.
8. zabezpečiť opätovné zabalenie tovaru a jeho dopravu na miesto vykonania opravy alebo záručnej preventívnej prehliadky na vlastné náklady a nebezpečenstvo v prípade, ak bude potrebné vykonať opravu alebo záručnú preventívnu prehliadku tovaru mimo miesta dodania tovaru, pričom povinnosť opätovného zabalenia tovaru a jeho dopravy na vlastné náklady a nebezpečenstvo predávajúcim sa vzťahuje aj na vrátenie tovaru späť na miesto dodania.
9. Záruka na tovar podľa tohto článku platí za predpokladu, že kupujúci tovar používa a obsluhuje ho s náležitou odbornou starostlivosťou podľa inštrukcií predávajúceho obsiahnutých v dokumentoch podľa čl. II. bodu 4 tejto zmluvy. Predávajúci neručí za vady tovaru spôsobené nesprávnou manipuláciou a obsluhou tovaru zamestnancami kupujúceho.
10. Kupujúci sa zaväzuje, že reklamácie týkajúce sa vád tovaru uplatní bezodkladne po ich zistení, najneskôr do uplynutia záručnej doby, písomnou formou u predávajúceho, pričom v reklamácii vadu popíše. Za písomnú formu sa považuje aj zaslanie reklamácie vady na emailovú adresu kontaktnej osoby predávajúceho. Predávajúci je povinný písomne sa vyjadriť k reklamácii najneskôr do 24 hodín po jej doručení. Ak sa v tejto lehote nevyjadrí, bude to znamenať jeho súhlas s opodstatnenosťou reklamácie.
11. Za deň doručenia reklamácie vady predávajúcemu sa v prípade jej zasielania na e-mailovú adresu predávajúceho považuje najbližší pracovný deň nasledujúci po dni odoslania reklamácie vady predávajúcemu. Kontaktnou osobou predávajúceho určenou pre prijímanie reklamácií vád tovaru je ..............................................(titul, meno, priezvisko), tel. číslo:......................, email:.............................
12. Počas záručnej doby sa zástupca predávajúceho dostaví na opravu tovaru do štyridsaťosem (48) hodín od nahlásenia vady tovaru/poruchy kupujúcim. Predávajúci zabezpečí opravu tovaru t.j. jeho plné sfunkčnenie maximálne do piatich (5) pracovných dní odo dňa osobnej návštevy zástupcu predávajúceho v mieste dodania tovaru.
13. V prípade, ak predávajúci neodstráni reklamované vady v lehote do 5 pracovných dní odo dňa osobnej návštevy zástupcu predávajúceho v mieste dodania tovaru, alebo odmietne odstrániť vady reklamované kupujúcim, má kupujúci právo zabezpečiť odstránenie reklamovaných vád tovaru prostredníctvom tretej osoby na náklady predávajúceho. Záruka na akosť tovaru podľa tejto zmluvy tým nie je dotknutá. Náklady, ktoré vzniknú kupujúcemu pri takto odstraňovaných vadách, bude kupujúci predávajúcemu fakturovať samostatnou faktúrou, ktorú je predávajúci povinný uhradiť kupujúcemu najneskôr do 30 dní odo dňa jej doručenia predávajúcemu, a to bankovým prevodom na bankový účet kupujúceho uvedený v záhlaví tejto kúpnej zmluvy.
14. Pri poskytovaní služieb záručného servisu spíšu zmluvné strany zápis o poskytovaní služieb záručného servisu, ktorý obsahuje informácie najmä o tom, kedy bola kupujúcim uplatnená reklamácia vady tovaru, popis reklamovanej vady tovaru, informáciu o čase nástupu zástupcu predávajúceho na opravu/odstránenie vady tovaru, o dĺžke trvania opravy/plného sfunkčnenia tovaru, popis tovaru, ktorého výmena sa záruky týka (ak sa uvedené uplatňuje) a podpisy zástupcov zmluvných strán.
15. Pokiaľ predávajúci použije na odstránenie vád tovaru podľa tejto kúpnej zmluvy tretiu osobu, zodpovedá za jej odstránenie akoby záväzok plnil on sám. Zástupca predávajúceho musí disponovať osvedčením/certifikátom oprávňujúcim ho na výkon servisu počas záručnej doby predmetu tejto kúpnej zmluvy, ak sa uvedené uplatňuje.
16. Nároky kupujúceho z vád tovaru sa spravujú režimom podľa § 436 a Obchodný zákonník. Kupujúci je oprávnený požadovať odstránenie vád dodaním náhradného tovaru za vadný tovar, dodanie chýbajúceho tovaru a požadovať odstránenie právnych vád, požadovať odstránenie vád opravou tovaru, ak sú vady opraviteľné, požadovať primeranú zľavu z kúpnej ceny alebo odstúpiť od zmluvy. Náklady spojené s reklamáciou znáša predávajúci.
17. Kupujúcemu vyplývajú z opakujúcich sa vád nasledovné nároky:
* možnosť odstúpenia od zmluvy
* požadovať do určeného termínu bezplatnú výmenu vadného predmetu zákazky,
* požadovať náhradu vzniknutej škody, pričom spôsob uplatnenia svojho nároku kupujúci oznámi predávajúcemu v písomnej reklamácii.

**VI.**

**Zmluvné pokuty a sankcie**

* 1. V prípade omeškania predávajúceho s dodaním tovaru podľa tejto zmluvy je kupujúci oprávnený uplatniť si u predávajúceho nárok na zaplatenie zmluvnej pokuty vo výške 0,5 % z kúpnej ceny nedodaného tovaru za každý začatý deň omeškania s jeho dodaním.
	2. Nárok podľa predchádzajúceho odseku nevznikne kupujúcemu vtedy, ak predávajúci preukáže, že oneskorenie s dodaním tovaru podľa tejto zmluvy je spôsobené výlučne účinkom okolností vylučujúcich zodpovednosť, alebo zavinením kupujúceho.
	3. Ak predávajúci neodstráni vadu v čase podľa čl. V bodu 9 tejto zmluvy, kupujúci je oprávnený uplatniť si u predávajúceho nárok na zaplatenie zmluvnej pokuty vo výške 100 € za každú reklamovanú vadu za každý začatý deň omeškania s jej odstránením.
	4. Uplatnením nároku kupujúceho na zaplatenie zmluvnej pokuty predávajúcim nie je dotknutý nárok kupujúceho na náhradu škody spôsobenej porušením zmluvnej povinnosti predávajúceho. Kupujúci má nárok na náhradu škody predávajúcim v rozsahu presahujúcom výšku kupujúcim uplatnenej a predávajúcim zaplatenej zmluvnej pokuty.
	5. Rozhodnutie zmluvnej strany požadovať zaplatenie zmluvnej pokuty od druhej zmluvnej strany oznámi oprávnená zmluvná strana povinnej zmluvnej strane písomne na adresu zmluvnej strany uvedenú v čl. I tejto kúpnej zmluvy, pričom následne vystaví oprávnená zmluvná strana povinnej zmluvnej strane faktúru. Splatnosť faktúry je 30 dní odo dňa jej doručenia povinnej zmluvnej strane.
	6. Zmluvné strany sa zaväzujú, že si budú poskytovať potrebnú súčinnosť pri plnení záväzkov vyplývajúcich z tejto zmluvy a navzájom si budú oznamovať všetky skutočnosti, ktoré majú alebo môžu mať vplyv na riadne a včasné plnenie podľa tejto zmluvy.

**VII.**

**Ukončenie zmluvy**

1. Túto zmluvu možno ukončiť:
2. písomnou dohodou zmluvných strán o ukončení tejto zmluvy a vysporiadaní vzájomných vzťahov ku dňu uvedenému v tejto dohode,
3. zánikom predávajúceho alebo kupujúceho bez právneho nástupcu,
4. písomnou výpoveďou zo strany kupujúceho bez udania dôvodu s výpovednou lehotou 1 týždeň, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane,
5. písomným odstúpením od tejto zmluvy. Odstúpenie ktorejkoľvek zmluvnej strany je účinné dňom jeho doručenia druhej zmluvnej strane.
6. Pre účely tejto kúpnej zmluvy sa porušenie povinnosti zmluvnou stranou považuje za podstatné v prípade ak:
7. také porušenie táto zmluva alebo všeobecne záväzné právne predpisy za podstatné porušenie vyslovene označujú, alebo
8. ak zmluvná strana porušujúca túto zmluvu v čase uzavretia tejto zmluvy vedela alebo v tomto čase bolo rozumné predvídať s prihliadnutím na účel tejto zmluvy, ktorý vyplynul z jej obsahu alebo z okolností, za ktorých bola táto zmluva uzavretá, že druhá zmluvná strana nebude mať záujem na plnení povinností vyplývajúcich zo zmluvy pri takom porušení kúpnej zmluvy.
9. Predávajúci je oprávnený odstúpiť od tejto zmluvy, ak:
10. kupujúci poruší svoju povinnosť podľa tejto zmluvy podstatným spôsobom,
11. je kupujúci v omeškaní s úhradou kúpnej ceny, alebo jej časti podľa tejto zmluvy o viac ako 90 dní,
12. z iných dôvodov vyplývajúcich z ustanovení Obchodného zákonníka.
13. Kupujúci je oprávnený odstúpiť od tejto kúpnej zmluvy, ak:
14. predávajúci poruší svoju povinnosť podľa tejto zmluvy podstatným spôsobom,
15. predávajúci poruší svoju povinnosť podľa tejto zmluvy iným než podstatným spôsobom a toto porušenie nenapraví ani v dodatočnej primeranej lehote stanovenej kupujúcim na nápravu,
16. predávajúci nepostupuje pri dodaní tovaru v súlade s príslušnými právnymi predpismi, technickými alebo inými normami vzťahujúcimi sa k predmetu zmluvy, alebo ak pri dodaní predmetu zmluvy nepostupuje v súlade s bezpečnostnými, technickými a inými prevádzkovými predpismi a smernicami kupujúceho, s ktorými ho kupujúci riadne, včas a preukázateľne oboznámil,
17. ponuka predávajúceho predložená vo verejnom obstarávaní bola kupujúcim vyhodnotená ako úspešná v dôsledku preukázateľne vykonaných machinácií a podvodných postupov predávajúceho,
18. predávajúci postúpi akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho a/alebo bez predchádzajúceho písomného súhlasu Ministerstva zdravotníctva Slovenskej republiky, ktorý je zriaďovateľom kupujúceho,
19. sa preukáže, že predávajúci v ponuke v rámci verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
20. bol na majetok predávajúceho vyhlásený konkurz, bolo proti predávajúcemu začaté konkurzné alebo reštrukturalizačné konanie, príp. počas tohto konania bol proti predávajúcemu pre nedostatok majetku zamietnutý návrh na vyhlásenie konkurzu, alebo bol zrušený konkurz z dôvodu, že majetok úpadcu nepostačuje na úhradu výdavkov a odmenu správcu konkurznej podstaty, ako aj vtedy, ak existuje dôvodná obava, že plnenie záväzkov predávajúceho v zmysle tejto zmluvy je vážne ohrozené,
21. je predávajúci v likvidácii,
22. predávajúci opakovane (minimálne dvakrát) porušil akúkoľvek, tú istú zmluvnú povinnosť podľa tejto zmluvy, neuvedenú výslovne v tomto bode zmluvy,
23. okolnosti vylučujúce zodpovednosť predávajúceho trvajú viac ako 60 dní,
24. z iných dôvodov stanovených v tejto zmluve alebo vyplývajúcich z ustanovení zákona o verejnom obstarávaní alebo z ustanovení Obchodného zákonníka.
25. Odstúpenie od tejto zmluvy musí mať písomnú formu a musí byť doručené druhej zmluvnej strane a musí v ňom byť uvedený konkrétny dôvod odstúpenia od tejto kúpnej zmluvy, inak je neplatné.
26. Zmluvné strany sú v nadväznosti na odstúpenie od tejto zmluvy povinné poskytnúť druhej zmluvnej strane maximálnu možnú súčinnosť za účelom výkonu práv a povinností podľa tejto zmluvy.
27. Odstúpením od zmluvy nie je dotknutý:
28. nárok na zaplatenie zmluvnej pokuty podľa tejto zmluvy,
29. nárok na náhradu škody v zmysle tejto zmluvy,
30. zodpovednosť predávajúceho za vady tovaru podľa tejto zmluvy.
31. Odstúpením od zmluvy zaniká táto zmluva dňom doručenia písomného oznámenia o odstúpení od zmluvy druhej zmluvnej strane. Odstúpením od zmluvy zaniká záväzok predávajúceho dodať tovar alebo jeho zvyšnú časť. Vysporiadanie vzťahov, ktoré na základe tejto zmluvy medzi zmluvnými stranami vznikli, bude predmetom osobitnej písomnej dohody.

**VIII.**

**Záverečné ustanovenia**

* 1. Jednotlivé ustanovenia tejto zmluvy môžu byť zmenené, doplňované, resp. rušené iba formou písomných očíslovaných dodatkov, podpísaných oboma zmluvnými stranami, a to v súlade s § 18 zákona o verejnom obstarávaní. Všetky zmeny týkajúce sa tejto zmluvy, uvedené v dodatkoch, budú tvoriť neoddeliteľnú súčasť tejto zmluvy. Povinnosť podľa prvej vety tohto bodu kúpnej zmluvy sa netýka zmeny osôb určených zmluvnými stranami pre komunikáciu vo veciach odovzdania a prevzatia tovaru a uplatňovania prijímania reklamácie vád tovaru, ktoré môže príslušná zmluvná strana zmeniť svojim jednostranným rozhodnutím doručeným v písomnej forme druhej zmluvnej strane.
	2. Ostatné právne vzťahy, výslovne touto zmluvou neupravené, sa riadia príslušnými ustanoveniami Obchodného zákonníka a všeobecne záväznými platnými právnymi predpismi Slovenskej republiky.
	3. Zmluvné strany sa zaväzujú, že všetky spory vyplývajúce z tejto zmluvy budú riešiť rokovaním o možnej dohode.
	4. Zmluvné strany sa dohodli, že vzťahy vzniknuté medzi zmluvnými stranami na základe tejto zmluvy sa budú riadiť slovenským právnym poriadkom. Prípadné spory, o ktorých sa zmluvné strany nedohodli, budú postúpené na rozhodnutie vecne a miestne príslušnému súdu podľa sídla žalovaného.
	5. Žiadna zo zmluvných strán nepostúpi svoje práva a povinnosti z tejto zmluvy tretej osobe bez predchádzajúceho písomného súhlasu druhej zmluvnej strany. Písomný súhlas za kupujúceho je oprávnený vydať len jeho štatutárny orgán.
	6. Predávajúci nie je oprávnený postúpiť akúkoľvek svoju pohľadávku z tejto Zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. – Občiansky zákonník v znení neskorších predpisov neplatný.
	7. Táto zmluva je vypracovaná v štyroch vyhotoveniach, z ktorých každý má platnosť originálu. Kupujúci aj predávajúci obdržia dve vyhotovenia tejto zmluvy.
	8. Zmluva nadobúda platnosť dňom jej podpísania zmluvnými stranami a účinnosť dňom nasledujúcom po dni jej zverejnenia v zmysle § 47a ods. 1 OZ v centrálnom registri zmlúv [www.crz.gov.sk](http://www.crz.gov.sk), nakoľko ide o povinne zverejňovanú zmluvu v zmysle § 5a ods. 1 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
	9. Zmluvné strany prehlasujú, že si túto zmluvu pred jej podpisom prečítali, jej obsahu porozumeli a na znak súhlasu s jej obsahom ju podpísali.

Neoddeliteľnou súčasťou zmluvy je:

Príloha č.1 - Špecifikácia Kúpnej ceny

Príloha č. 2 - Technická špecifikácia predmetu zmluvy

V .................................................... V Bratislave, dňa.........................................

 **MUDr. Alexander Mayer, PhD., MPH., MHA.**

 **riaditeľ UNB**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Za predávajúceho Za kupujúceho

**Príloha č. 1 Kúpnej zmluvy**

**Predmet zákazky: Vozík anestéziologický resuscitačný, 9 ks**

Technická špecifikácia: **Vozík anestéziologický resuscitačný, spevnená základňa vozíka, 4 ks**

|  |  |  |
| --- | --- | --- |
| **Technický parameter** | **Hodnota/charakteristika** | **Hodnota parametra ponúkaného zariadenia***Vyplní uchádzač* |
| Konštrukcia vozíka hliníkových nekorodujúcich pevnostných profilov, duralových a nerezových materiálov, zdravotne nezávadné , ekologické, recyklovateľné. | áno |  |
| Spevnená základňa vozíka dodatočným prídavným rámom z nerezu alebo lakovaného kovu.  | áno |  |
| Použité materiály a farby zdravotne nezávadné | áno |  |
| Ľahká ovládateľnosť, jednoduchá obsluha, minimálna údržba | áno |  |
| Rukoväť na obidvoch stranách | áno |  |
| Gumené alebo plastové nárazníky vo všetkých štyroch rohoch | áno |  |
| Antistatické kolieska  | Ø min. 125 mm |  |
| Antistatické kolieska – brzda  | min. 2 ks., 1x smerová brzda |  |
| Šírka vozíka  | min. 720 mm |  |
| Hĺbka vozíka  | min. 530 mm |  |
| Výška vozíka  | min. 940 -1050 mm |  |
| Počet zásuviek  | 4 ks |  |
| 3 ks zásuviek s hĺbkou zásuvky 100 mm | min. 100 mm |  |
| 1 ks zásuvky s hĺbkou zásuvky 200 mm | min. 200 mm |  |
| Konštrukcia zásuviek a čelá zásuviek z kvalitnej ocele – zásuvky s plnovýsuvom, doťahom a dotlmením - centrálne zamykanie zásuviek (kovové prevedenie z dôvodu dlhšej životnosti a vyššej pevnosti vozíkov a zásuviek). | áno |  |
| Držiak tlakovej fľaše s lištou  | Možnosť na pravej alebo na zadnej ploche vozíka |  |
| Nosná otočná plocha s aretáciou pre defibrilátor nosnosť 5 kg na ľavej strane | áno |  |
| Plocha spodná prístrojová výškovo nastaviteľná, vyššie okraje (odsávačka) na pravej strane min. výška 10 cm, slúži na uloženie odsávačky | áno |  |
| Držiak paku rukavíc nastaviteľný s objímkou 2x | áno |  |
| Výklopné boxy sada s nosičom nerez s aretáciou umiestnené nad pracovnou doskou, spevnené, odolné voči nárazom, výškovo nastaviteľné z dôvodu prispôsobenia výške personálu.Možnosť zaaretovania jednotlivých plastových boxov proti vypadávaniu počas transportu. | áno |  |
| Infúzny stojan min 2 ramenný nerez, s uni-úchytom (univerzálny úchyt), výškovo nastaviteľný | áno |  |
| Elektrická zásuvka s minimálne 3 zásuvkami a káblom min. 5m(maximálna dostupnosť k najbližšej zásuvke) | áno |  |
| Košík malý pod elektrickú zásuvkuslúži na uloženie kábla z elektrickej zásuvky. Akceptuje aj inú nádobu ako košík, do ktorej sa môže elektrický kábel uložiť tak aby počas presunu s vozíkom nezavadzal. | áno |  |
| Medilišta Al, pre uchytenie rôzneho príslušenstva od rôznych výrobcov – Eurolišta nerez | áno |  |
| Nosič kontajneru na mediciálny odpad, (nastaviteľný priemer z dôvodu používania rôznych priemerov týchto nádob) | áno |  |
| Horná doska nerezová s ohrádkou (väčšia pevnosť, odolnosť, dlhšia životnosť a odolnosť voči rôznym dezinfekčným prostriedkom) | áno |  |
| Plastový vyberateľný odpadkový kôš  | 5 -10 l |  |
| Celková nosnosť vozíka  | min. 150 kg |  |

Technická špecifikácia: **Vozík anestéziologicky resuscitačný, 5 ks**

|  |  |  |
| --- | --- | --- |
| **Technický parameter** | **Hodnota/charakteristika** | **Hodnota parametra ponúkaného zariadenia***Vyplní uchádzač* |
| Konštrukcia vozíka hliníkových nekorodujúcich pevnostných profilov, duralových a nerezových materiálov, zdravotne nezávadné, ekologické, recyklovateľné. | áno |  |
| Použité materiály a farby zdravotne nezávadné | áno |  |
| Ľahká ovládateľnosť, jednoduchá obsluha, minimálna údržba | áno |  |
| Rukoväť na obidvoch stranách | áno |  |
| Gumené alebo plastové nárazníky vo všetkých štyroch rohoch | áno |  |
| Antistatické kolieska  | Ø min. 125 mm |  |
| Antistatické kolieska – brzda  | min. 2 ks., 1x smerová brzda |  |
| Šírka vozíka  | min. 720 mm |  |
| Hĺbka vozíka  | min. 530 mm |  |
| Výška vozíka  | min. 940 -1050 mm |  |
| Počet zásuviek  | 4 ks |  |
| 3 ks zásuviek s hĺbkou zásuvky 100 mm | min. 100 mm |  |
| 1 ks zásuvky s hĺbkou zásuvky 200 mm | min. 200 mm |  |
| Konštrukcia zásuviek a čelá zásuviek z kvalitnej ocele – zásuvky s plnovýsuvom, doťahom a dotlmením - centrálne zamykanie zásuviek(kovové prevedenie z dôvodu dlhšej životnosti a vyššej pevnosti vozíkov a zásuviek). | áno |  |
| Držiak tlakovej fľaše s lištou  | Možnosť na pravej alebo na zadnej ploche vozíka |  |
| Nosná otočná plocha s aretáciou pre defibrilátor nosnosť 5 kg na ľavej strane | áno |  |
| Plocha spodná prístrojová výškovo nastaviteľná, vyššie okraje (odsávačka) na pravej strane min. výška 10 cm, slúži na uloženie odsávačky | áno |  |
| Držiak paku rukavíc nastaviteľný s objímkou 2x | áno |  |
| Výklopné boxy sada s nosičom nerez s artáciou umiestnené nad pracovnou doskou, spevnené, odolné voči nárazom, výškovo nastaviteľné z dôvodu prispôsobenia výške personálu. | áno |  |
| Infúzny stojan min 2 ramenný nerez, s uni-úchytom (univerzálny úchyt), výškovo nastaviteľný | áno |  |
| Elektrická zásuvka s minimálne 3 zásuvkami a káblom min. 5m(maximálna dostupnosť k najbližšej zásuvke) | áno |  |
| Košík malý pod elektrickú zásuvkuslúži na uloženie kábla z elektrickej zásuvky. Akceptuje aj inú nádobu ako košík, do ktorej sa môže elektrický kábel uložiť tak aby počas presunu s vozíkom nezavadzal. | áno |  |
| Medilišta Al, pre uchytenie rôzneho príslušenstva od rôznych výrobcov – Eurolišta nerez | áno |  |
| Nosič kontajneru na mediciálny odpad, (nastaviteľný priemer z dôvodu používania rôznych priemerov týchto nádob) | áno |  |
| Horná doska nerezová s ohrádkou (väčšia pevnosť, odolnosť, dlhšia životnosť a odolnosť voči rôznym dezinfekčným prostriedkom) | áno |  |
| Plastový vyberateľný odpadkový kôš  | 5 -10 l |  |

**Príloha č. 2 Kúpnej zmluvy**

**Predmet zákazky: Vozík anestéziologický resuscitačný, 9 ks**

Špecifikácia kúpnej ceny – podrobný rozpis a štruktúra ponukovej ceny

*Vyplní uchádzač*

|  |  |  |  |  |  |  |
| --- | --- | --- | --- | --- | --- | --- |
| **Identifikácia ponúkaného zariadenia:**  | **MJ** | **Množstvo** | **Jednotková cena v EUR bez DPH** | **Jednotková cena v EUR s DPH** | **Cena spolu v EUR bez DPH** | **Cena spolu v EUR s DPH** |
| **Vozík anésteziologický resuscitačný, spevňená základňa vozíka** | **ks** | **4** |  |  |  |  |
| **Vozík anestéziologický resuscitačný** | **ks** | **5** |  |  |  |  |
| **Cena celkom spolu za 9 ks v EUR bez DPH** |  |
| **Cena celkom za 9 ks v EUR s DPH** |  |